**Četvrtak, 19.03., njemački jezik- Rund um das Jahr**

Nadam se da ste uradili zadatak od prošlog puta i naučili mjesece u godini, poslušali pjesmu, pa sad možemo nastaviti dalje sa obradom teksta.

Napomena: Nažalost zbog neotvaranja školske stranice tek sad dobivate zadatke, ali imate vremena uraditi ih. Ove današnje zadatke bi trebali odraditi najkasnije do sljedećeg sata,, do ponedjeljka navečer. Inače domaće radove ne trebate poslati meni na pregled, nego ih možete ponekad prekontrolirati sami prema rješenjima koja vam napišem ( za neke zahtjevnije zadatke ), osim ako to budem ponekad od vas tražila. Domaće radove radite redovito (označite ih datumom), jer ću tu vašu redovitost prekontrolirati kad se vratimo u školu, a i obrađeno gradivo ću vas provjeravati ( tijekom Virtualne učionice putem kviza ili sl., a po povratku u školu naravno usmenim i pisanim provjerama ) Zato trebate redovito učiti i izvršavati vaše obveze.

Da ponovimo od prošlog sata, odgovorite usmeno na pitanja: Welcher Tag ist heute? Welche Jahreszeit ist jetzt? Welcher Monat ist jetzt? Wann hast du Geburtstag? ( Kada imaš rođendan?) Svoje odgovore provjerite u bilježnici.

Pročitaj kratke tekstove u **udžbeniku, str. 42. i 43**. i označi brojem mjeseca na koji se odnosi. Da bi lakše razumjeli, ovdje su **riječi** koje ćete prepisati u bilježnicu ili ako želite možete isprintati pa zaljepit u bilježnicu.

Kad prepišete riječi, još jednom pročitajte tekst i pokušajte pomoću ovih riječi prevesti na hrvatski. Nekoliko puta trebate pročitati riječi, kako bi ih donekle zapamtili.

**Domaći rad: radna bilježnica** str. 47.-pomoću udžbenika spojiti mjesece sa kratkim opisima.

Lijep pozdrav, vaša učiteljica

Plan ploče:

 **Rund um das Jahr ( Tijekom godine) den, 19.03.2020**

der Martin- sveti Martin (11. studenog)

auf dem Pferd reiten- jahati na konju

Es ist neblig.- Maglovito je.

die Laterne brennt- svijeća gori

Süßigkeiten bekommen- dobiti slatkiše

Der Valintinstag- Valentinovo (14. veljače)

Die Liebe- ljubav

Glück bringen- donositi sreću

Krokusse und Schneeglöckchen-šafrani i visibabe

Blumen pflücken- brati cvijeće

Der Muttertag-Majčin dan (u svibnju)

Der Tannenbaum- božićna jelka

Ski fahren- skijati se

rodeln- sanjkati se

Noten bekommen- dobiti ocjene

Es ist windig. – Puše vjetar.

Der Regenschirm-kišobran

Der Regenmantel-kišna kabanica